আলিয়ঁস ফ্রঁসেজ দ্য ঢাকা
আলিয়ঁস ফ্রঁসেজ দ্য ঢাকা (ফরাসি: Alliance Française de Dhaka; ফরাসি উচ্চারণ: ​[aljɑ̃s fʁɑ̃sɛz də daka]) একটি ফরাসি অলাভজনক সংস্থা যা ১৯৫৯ সাল থেকে বাংলাদেশে কাজ করে আসছে। ঢাকার ধানমন্ডিতে অবস্থিত এই প্রতিষ্ঠানটি ২০১০ সালে বাংলাদেশে পরিচালিত হওয়ার ৫০তম বার্ষিকী উদ্‌যাপন করেছে। ফরাসি সাংস্কৃতিক কেন্দ্র হিসাবে পরিচিত আলিয়ঁস ফ্রঁসেজ দ্য ঢাকা বাংলাদেশে ফরাসি হাইকমিশনের সঙ্গে ঘনিষ্ঠতার পাশাপাশি স্বাধীনভাবে কাজ করে।